**Projektas Nr. TSP-219**

**KUPIŠKIO RAJONO SAVIVALDYBĖS TARYBA**

**SPRENDIMAS**

**DĖL SUTIKIMO PERIMTI VALSTYBĖS TURTĄ SAVIVALDYBĖS NUOSAVYBĖN**

2020 m. rugsėjo d. Nr. TS-

Kupiškis

Vadovaudamasi Lietuvos Respublikos vietos savivaldos įstatymo 6 straipsnio 13 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 ir 2 punktais, 12 straipsnio 1 ir 2 dalimis, atsižvelgdama į Lietuvos gyventojų genocido ir rezistencijos tyrimo centro 2020 m. liepos 30 d. raštą Nr. 13R-354 „Dėl skulptoriaus Jono Jagėlos bibliotekos“, Kupiškio rajono savivaldybės taryba n u s p r e n d ž i a :

1. Sutikti perimti Kupiškio rajono savivaldybės nuosavybėn savarankiškajai savivaldybių funkcijai – gyventojų bendrosios kultūros ugdymas, dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus – įgyvendinti valstybei nuosavybės teise priklausantį ir šiuo metu Lietuvos gyventojų genocido ir rezistencijos tyrimo centro patikėjimo teise valdomą skulptoriaus Jono Jagėlos kūrybinį palikimą: ilgalaikį turtą – braižymo lentą (įsigijimo savikaina 457,02 euro, likutinė vertė 0 eurų) ir trumpalaikį turtą pagal šio sprendimo priedą.

2. Nustatyti, kad perėmus šio sprendimo 1 punkte nurodytą turtą, jis perduodamas valdyti, naudoti ir disponuoti juo patikėjimo teise Kupiškio rajono savivaldybės viešajai bibliotekai jos nuostatuose numatytai veiklai vykdyti.

3. Įgalioti Kupiškio rajono savivaldybės administracijos direktorių Savivaldybės vardu pasirašyti šio sprendimo 1 punkte nurodyto materialiojo turto priėmimo ir perdavimo aktus.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras

|  |
| --- |
| Parengė |
| Infrastruktūros skyriaus vedėjo pavaduotoja |
| Gintarė Balanoškaitė-Skardžiuvienė |